Corvus corax

O cuervo (Corvus corax (L., 1758)) ye un muixón d'a familia d'es corvidos de bels 65 – 70 cm de lonchitut, y 105 – 120 cm d'amplaria d'alas, estando asinas o mes gran animal adintro d'ista familia d'aves.

Per o suyo aspecto fisico se l'ha trafulcato a sobén con a cuerva, asumindo-se popularment bellas vegadas que en yera o masclo d'a mesma especie, per estar mes gran que no ixa altra ave, y basando-se en os pareixius d'es dos animals, se gosa a emplegar a (erronia) expresión cuervo masclo ta designar iste animal en contraposición con l'altro. En bellas parlas tamién se fan refrencias enta la suya mida achuntando-ie formas aumentativas ta lo nombre: corvás en benasqués u corvazo en baixorribagorzano, con o sufixo -az(o). También per es suyos costumbre carronyadors se'n diz cuervo burrero en mutos puestos.

Ye una especie de distribución cuasi homochenia en tot l'amplo de l'hemisferio norte, en Eurasia y America d'o Norte, especialment per causa d'a suya versatilidat alimentaria. Es solos puestos a on no se vei guaire son ixes a on abundan altras especies similars que compiten con éls, como las cuervas y grallas, como también en as ciudaz.


 Mazadas 
Si canta o cuervo, agua pa'l cuerpo. ParemioRom (Paremiología romance: refranes meteorológicos y territorio) d'a Universidat de Barcelona

 Referencias 

 Vinclos externos 
  Información d'o cuervo.

corax
Categoría:Aus presents en Aragón
Categoría:Fauna d'America
Categoría:Fauna d'Asia
Categoría:Fauna d'Africa
Categoría:Fauna d'Europa
Categoría:Fauna d'Andorra
Categoría:Taxons nombraus por Carl Linnaeus